Maak ’n tiekiedraai in Paarl | Netwerk24
Maak ’n tiekiedraai in Paarl
Sewe junior spelers van die Protea-Volkspelelaer, Welkom, het die Vrystaat in die Paarl by die jaarlikse Pellissierweek verteenwoordig, wat van 1 tot 5 Julie plaasgevind het. Elke speler het ná die Pellissier-week ’n toekenning in die vorm van ’n medalje ontvang. Vir Ruan Hall, Ruoise Möller, Armandt Brand en Bianca Pieterse was dit hul eerste Pellissierweek. Martinique Hall was hierdie jaar op haar tweede en laaste jaar. Vir Liani Oosthuizen was dit haar vierde jaar en Joanè Myburgh haar sesde jaar. Die Protea-Volkspelelaer oefen elke Dinsdag van 19:00 in die NG Moedergemeente, Welkom, se saal. “Ons verwelkom graag besoekers by ons weeklikse oefeninge, asook alle belangstellendes van gr. 1 tot by ouma en oupa wat nog jonk genoeg voel om deel te neem. Vir verdere inligting kan belangstellendes die laer 082-775-6420, 076-339-6418 en 082-378-4700 skakel. Toegang word voorbehou,” sê Ollie Olivier, laerleier. Op die foto is van links Ruoise Möller, Liani Oosthuizen, Ruan Hall, Armandt Brand, Joanè Myburgh, Martinique Hall en Bianca Pieterse.Foto: Verskaf